text: 10 gode råd til bedre grillsikkerhed
  02 juli 2017 kl. 12.13
  Det er højsæson for pølser og bøffer på grillen. TV SYD er klar med råd til, hvordan du undgår ulykker ved grillen.
  Sommervejret har budt på regn. Der har været langt mellem sommeraftenerne på terrassen med grillen tændt.
  Men selvom om sommervejret er trist, er grillsæsonen over os. Hvert år sker der desværre grillulykker rundt om i Danmark, og det er tit banale ting, der kan føre til skader ved grillen, hvis man glemmer at tænke sig om.
  Hvis du vil undgå at få ødelagt en hyggelig aften med ulykker eller skader ved den varme grill, så giver TV SYD her 10 gode råd fra World Barbecue Association:
  Her er de 10 gode sikkerhedsråd:
  Anbring altid grillen på et fast underlagHæld aldrig brandbare væsker på en tændt grill!Pas på med fedtbrande (ild i fedtet), når du griller meget fede kødstykkerHold din grill ren, også fedtbakken. Så kan du minimere fedtbrandeSmør olie/marinade på kødet, inden du lægger det på grillen, så undgår du at det flammer opHold børn på afstand – en grill er som en varm og farlig arbejdspladsHold grillen under opsyn, når den er tændtHav vand stående ved grillenTænd aldrig grillen indenfor – heller ikke selv om det bare er gløderne for at holde dig varmBrug aldrig engangsgrill på stranden – sandet bliver meget varmt og kan brænde fødderne på folk bagefterKilde: WBQA & Dansk Brand- og sikringsteknisk Institut
  
  